Իմ խորին շնորհակալութիւնն եմ յայտնում Ձեզ հայ համայնքին ցուցաբերած աջակցութեան, ջերմ վերաբերմունքի եւ համայնքի հետ ակտիւ համագործակցութեան համար: Անչափ բարձր գնահատանքի է արժանի նաեւ այն, որ չընկրկեցիք թուրքերի բողոք ճնշումներից եւ արդարօրէն սատար կանգնեցիք խաչքարը քաղաքում տեղադրելու քաղաքի աւագանու կողմից կայացրած որոշմանը: Համոզուած եմ, որ տարիների ընթացքում ձեւաւորուած եւ բարի աւանդոյթ դարձած հայ-ֆրանսիական յարաբերութիւններն ապագայում եւս կը զարգանան եւ էլ աւելի կը խորանան: